Μετά το Β΄ παγκόσμιο πόλεμο και τον εμφύλιο πολλοί κάτοικοι της Όρμας μετακινήθηκαν και συνέχισαν τη ζωή τους στην Έδεσσα. Από την Όρμα αναδείχτηκαν αγωνιστές που ακολούθησαν τον Αγγελή Γάτσο στον αγώνα του 1821, Μακεδονομάχοι καθώς και αδικοχαμένοι στις μάχες του εμφυλίου. Τον Ιούνιο του 1908 το χωριό καταστράφηκε σχεδόν ολοσχερώς από επίθεση Βουλγάρων κομιτατζήδων. Σήμερα αποτελεί όμορφο ησυχαστήριο - τουριστικό θέρετρο, 2 χλμ. Ν.-ΝΑ. από τα Λουτρά Πόζαρ.